കൊടി സുനിയുടെ സെല്ലില് നിന്നും കഞ്ചാവും മൊബൈല് ഫോണും പിടികൂടി ആര്എംപി നേതാവ് ടി.പി ചന്ദ്രശേഖരന് കൊലപ്പെടുത്തിയ കേസില് വിയ്യൂര് സെന്ട്രല് ജയിലില് തടവ് ശിക്ഷ അനുഭവിക്കുന്ന മുഖ്യപ്രതി കൊടി സുനിയുടെ സെല്ലില് നിന്നും കഞ്ചാവും മൊബൈല് ഫോണും പിടികൂടി. വെള്ളിയാഴ്ച്ച നടത്തിയ പരിശോധനയിലാണ് മൊബൈല് ഫോണും കഞ്ചാവ് കണ്ടെത്തിയിരിക്കുന്നത്. കത്രിക, മൊബൈല് ചാര്ജര് എന്നിവയും കണ്ടെടുത്തു. വിയ്യൂര് സെന്ട്രല് ജയിലിലെ സി ബ്ലോക്കില് കൊടി സുനി ഒറ്റയ്ക്കാണ് കഴിയുന്നത്. സംഭവത്തില് അന്വേഷണം ആരംഭിച്ചിട്ടുണ്ട്. ഫോണ് എവിടെ നിന്നാണ് ലഭിച്ചതെന്ന് ഇതുവരെ പൊലീസിന് കണ്ടെത്താനായിട്ടില്ല. കൊടി സുനിയും ടി.പി കേസിലെ മറ്റു പ്രതികളും ജയിലില് ഫോണ് ഉപയോഗിച്ചത് നേരത്തേയും കണ്ടെത്തിയിരുന്നു. ജയില് അധികൃതര് അന്വേഷണം ആരംഭിച്ചിട്ടുണ്ട്. സംഭവത്തില് ജയില് അധികൃതര്ക്ക് പങ്കുണ്ടോയെന്നും അന്വേഷിക്കും.